cyanic-selkie/wikianc huggingface dataset:
Baqautdin Mitarov
Həyatı
1930-cu ildə gələcək şair komsomol sıralarına daxil olur. Bundan sonra Baqutdin doğma kəndinin ictimai-siyasi həyatında fəal iştirak etməyə başlayır. O, 30-cu illərdə Dağıstanda, xüsusilə də kənd yerlərində savadsızlığın aradan qaldırılması uğrunda mübarizədə fəal iştirak edir.
1935-ci ildə Baqautdin Mitarov ali təhsil almaq üçün Qroznı şəhərindəki Ali Kommunist Kənd Təsərrüfatı Məktəbinə göndərilir. O, 1937-ci ildə orda redaktorlar kursunu bitirmişdir. Vətənə döndükdən sonra Baqautdin Mitarov "Dağız" dərgisinin redaktoru təyin olunur.
B. Mitarov 1939-cu ildən SSRİ Yazıçılar İttifaqının üzvülüyünə qəbul edilir. 1941-ci ildə Böyük Vətən müharibəsi ərəfəsində Tabasaran sovet şairlərinin "Tsliyi kükyir" ("Yeni çiçəklər") adlı ümumi toplusunun müəllif-tərtibçisi olur.
Böyük Vətən müharibəsi başladıqdan sonra döyüşlərə yollanan ilk könüllülərdən biri Baqutdin olur. O, döyüşlərdə aktiv iştirak etmişdir. Şimali Qafqazdan Ukraynaya qədər böyük döyüş yolu keçmişdir. O, müharibədə də şeir yazmağa davam edir. 1943-cü ilin soyuq qışında darısqal səngərdə yazdığı məşhur "Zəfər gurultusu" şeiri bunlardan biridir. Şeirdən bir parça belə səslənir:
Baqautdin Mitarov 1944-cü il yanvarın 12-də Ukrayna SSR, Vinnitsa vilayəti, Lipovetski rayonu, Nartsizovka kəndi yaxınlığında gedən ağır döyüşlərdə həlak olmuşdiur. Gənc şair həlak olduqda cəmisi 31 yaşında idi.
Kvars
Kvars (SiO2) — Triqonal sinqoniya – aşağı temperaturlu (573°C-dək) –a -kvars; Heksaqonal sinqoniya – yüksək temperaturlu (573–870°C) –b -kvars. Rast gəlmə tezliyi şkalası: hər yerdə rast gələn.
α - kvars        β - kvars – 573°C    çevrilməsi enantiotropdur.
Silisium oksidinin təbiətdə ən geniş yayılmış modifikasiyası olan α - kvars adətən sadəcə kvars (K) adlanır.
Növ müxtəliflikləri
Morfologiyasına görə: hökmdar əsası şəkilli K, Vavilon K, ulduzvari K, «K papaqda» və b.; rənginə görə: ametist, sitrin, morion, xrizopraz və b.; marşalit – narın tozvari K.
Xassələri
Rəng – adətən rəngsiz, südlü-ağ, boz; müxtəlif rəngli şəffaf və yarımşəffaf kvarsların bir sıra növ müxtəlifliklərinin xüsusi adları vardır: dağ bülluru; marmaroş diamantı – rəngsiz su kimi şəffaf K; ametist – bənövşəyi K; sitrin – sarı K, morion – qara K. Kvarsın başqa mineral qarışıqları ilə əlaqədar olan alloxromatik növ müxtəliflikləri: prazem –aktinolit və ya xloritin narın möhtəvilərini saxlayan yaşıl K; avantürin – mika, hötit və ya hematit möhtəviləri ilə əlaqədar olan sayrışan qızılı çalarlı sarımtıl, yaxud qonuru-qırmızı K; pişik gözü – asbest möhtəviləri ilə əlaqədar olan ipək parıltılı yaşıl K; pələng gözü – amfibol-asbest və hötit möhtəviləri saxlayan qızılı çalarlı tünd-qonur K; şahin gözü–krokidolit möhtəviləri olan göyümtül K; Mineralın cizgisinin rəngi – ağ, rəngsiz;   Parıltı – şüşədən (iri kristallik K) donuqadək (gizlikristallik K), bəzən ipəyi (pələng gözündə); Şəffaflıq – şəffaf, yarımşəffaf, qeyri-şəffaf; Sıxlıq –2,65; Sərtlik –7;{1010} üzlərində {0001} üzlərinə nisbətən yüksəkdir; Kövrəkdir; Ayrılma – yoxdur; Sınıqlar – qabıqvari; Başqa xassələr – pyezoelektrikləşmə və ultrabənövşəyi şüaları buraxmaq qabiliyyəti ilə səciyyələnir; Morfologiya – kristallar: adətən üfqi istiqamətdə cizgilənmiş prizmatik, romboedrik, nisbətən az dipiramidal, bəzən skelet-kristallar;  Trapesoedr (5161) və dipiramida (1121) üzlərinin tutduqları mövqedən asılı olaraq sağ və sol kvarslar ayrılır;  İkiləşmə: çox tez-tez müşahidə olunur; 20-ə yaxın müxtəlif qanunlar üzrə ikiləşmələri məlumdur; Ən geniş təzahür edən dofiney, braziliya və yapon ikiləşmələridir; kombinasiya edilmiş ikiləşmə də rast gəlir; Mineral aqreqatları: dənəvər (kobud çubuqvaridən gizlikristallikədək), incəlifli, torpaqvari kütlələr, sızmalar, sferolitlər, tez-tez druzalar, müxtəlif minerallar və üzvi qalıqlar üzrə psevdomorfozalar. K üçün başqa minerallarla, məsələn çöl şpatları ilə, qanunauyğun bitişiklər (yəhudi daşı, yaxud «yazılı qranit» və b.) səciyyəvidir.
Mənşəyi və yayılması
Təbiətdə ən çox yayılmış poligen mineraldır.b -kvars yüksək temperaturlu turş maqmatik süxurların süxur əmələgətirən mineralı olub, qranitlərdə, qranodioritlərdə, riolitlərdə geniş yayılmışdır. Müxtəlif şəraitlərdə əmələ gələn kvarsa bir çox püskürmə, metamorfik və çökmə süxurlarda rast gəlinir. Kvarsın nəhəng, kütləsi 70 tona çatan kristalları peqmatitlər üçün səciyyəvidir. Müxtəlif filiz yataqlarında geniş yayılmış hidrotermal K onların çoxunun əsas damar mineralıdır. K skarnlarda, adətən, aşağıtemperaturlu hidrotermal mineral kimi qeyd edilir. Hidrotermal dəyişilmiş süxurların – törəmə kvarsitlərin, qreyzenlərin, berezitlərin və b. mühüm tərkib hissəsidir. Metamorfik K kvarsitlərin, roqoviklərin, qneyslərin və kristallik şistlərin süxur əmələgətirən mineralıdır. K alp tipli damarların çoxunun mühüm tərkib hissəsidir. Ekzogen şəraitdə dayanıqlı birləşmə kimi, adətən, allüvial qumlu çöküntülərdə qeyd edilir. Autigen əmələgəlmələr və qırıntı material kimi qumdaşlarında və başqa çökmə süxurlarda iştirak edir. Daş və dəmir meteoritlərində və ay süxurlarında qeyd olunmuşdur. Birlikdə rast gəldiyi minerallar: ortoklaz, mikroklin, topaz, turmalin, beril, muskovit, kalsit, araqonit, sərbəst qızıl, kassiterit, volframit, molibdenit, xalkopirit, pirit, rutil, hematit və b. Mineralın tapıldığı yerlər: olduqca çoxsaylıdır. Azərbaycan ərazisində kvarsın mühüm topluları kvars qumlarında, kvarsitlərdə, törəmə kvarsitlərdə və mineralın damar tipli çoxsaylı əmələgəlmələrində qeyd edilir. Kvars qumu yataqları Abşeron yarımadasında (Sulutəpə, Hökməli, Kirməki və b.), Qobustan (Hacıvəli, Umbakı) və Quba (Zeyd və b.) rayonlarında yerləşir. Naxçıvan MR-da Gümüşlük kvarsit yatağı məlumdur. Törəmə kvarsitlər Gədəbəy və Ordubad rayonlarında geniş inkişaf tapmışdır. Böyük Qafqazın cənub yamacında pyezokvars Xavanaçay yatağında və bəzi başqa məntəqələrdə qeyd olunur. Burada həmçinin büllürdaşıyan damarlar və damar tipli kvars təzahürləri yerləşir. Büllurdaşıyan damarlar Mehri-Ordubad massivinin təmas zonalarında da cəmləşmişdir (Başyurd, Urumıs, Qaplançay kvars təzahürləri və b.). Dağ bülluru təzahürü həmçinin Gədəbəy rayonunun Maarif kəndi yaxınlığında eyni adlı intruzivin təmas zonasında aşkar edilmişdir. Daşkəsən dəmir filizi yatağında tez-tez bənövşəyi kvarsın–ametistin gözəl rəngə boyanmış kristallarının kiçik ölçülü yığınlarına rast gəlinir və s.
Tətbiqi
Radiotexnikada, optik cihazqayırmada, şüşə, keramika, tikinti, metallurgiya və başqa sənaye sahələrində istifadə edilir. Zərgərlikdə dağ bülluru, habelə şəffaf və gözəl rəngə boyanmış ametist, sitrin, rauxtopaz, avantürin və mineralın başqa növ müxtəliflikləri geniş tətbiq olunur.
Fuad Rüstəmov
Fuad Qara oğlu Rüstəmov — Azərbaycan dövlət xadimi, Azərbaycan SSR avtomobil nəqliyyatı naziri (1987–1990).
Həyatı
Fuad Qara oğlu Rüstəmov 1947-ci ildə anadan olmuşdur. 1972-ci ildə Azərbaycan Politexnik İnstitutunu bitirmişdir.
Əmək fəaliyyətinə 1968-ci ildə Azərbaycan Dəmir Yolu İdarəsində başlamış, qovşaq avtobazasının ustası, mühəndis-mexaniki, baş mexaniki, baş mühəndisi vəzifələrində işləmiş, sonra Azərbaycan SSR Avtomobil Nəqliyyatı Nazirliyi Sərnişin Daşımaları İstehsalat İdarəsinin baş dispetçeri, sənaye müəssisələri idarəsinin mühəndisi, yük daşımaları idarəsinin aparıcı böyük mühəndisi, idarə rəisinin müavini vəzifələrində çalışmışdır. Təqribən iki il elmi-tədqiqat işi ilə məşğul olmuşdur.
Fuad Rüstəmov 1981-ci ildə Azərbaycan SSR Avtomobil Nəqliyyatı Nazirliyi Avtomobil Nəqliyyatı Birliyinin ("Bakısənayenəqliyyat") baş direktoru vəzifəsinə irəli çəkilmişdir. 1987-ci ilin dekabr ayından isə Azərbaycan SSR avtomobil nəqliyyatı naziri vəzifəsində işləmişdir.
NGC 532
NGC 532, Yeni Baş Kataloqda qeydə alınmış qalaktikadır. Göy üzündə Balıqlar bürcü istiqamətində yerləşir. Sab tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Berber təqvimi
Berber təqvimi — Afrikanın şimal-qərbində istifadə edilən berberlərin istifadə etdiyi təqvimdir.
Nizami Gəncəvi adına park (Dərbənd)
Nizami Gəncəvi adına park — Dərbənd şəhərində yerləşən mədəniyyət və istirahət parkıdır. Fəaliyyətdə olan mədəni irs abidəsidir.
Parkdakı divarın digər tarixi-memarlıq elementi IX-X əsrlərdə yaranmış "Qiyamət-kapı" darvazasıdır. .
Yenidən qurması
Parkın ərazisində uşaq meydançalarının, skeyt parkının, idman meydançalarının və su üzərində proyeksiyalı və səs effektləri olan multimedia fəvvarəsinin tikintisi nəzərdə tutulur. .
Parkın yenidən qurulması işlərinin başa çatdırılması 2022-ci ilə planlaşdırılır.
Multimedia fəvvarəsi
Parkın ərazisində Rusiyanın ən böyük multimedia fəvvarəsi tikilir. Fəvvarənin ölçüsü 70 metrə 70 metr, reaktivi isə 30 metrdən çox olacaq.
Layihə Rusiya Sberbankı tərəfindən maliyyələşdirilir.
Leninski rayonu (Rostov-na-Donu)
Leninski rayonu Rostov-na-Donu şəhəri ərazidə yerləşən, 1936-cı ildə təsis edilən rayon. Rayon ərazisində ticarət və istehsalat müəssisələrinin yerləşdiyi, əhalisi sayı 80 min olan ryon. Rayon 1920-ci ildə təhciz edilmişdir. Bu zaman rayonun adı Temernis olmuşdur. Leninin ölümündən sonra rayon Leninski olaraq adlandırılmışdır. 1937-ci ildə Leninski rayonunun Temeris çayından digər tərəfində yerləşən ərazisində Jeleznadirojnı rayonu təşkil edilmişdir.
İqtisadiyyat
Rayon ərazisində fəaliyyət göstərən müəssisə və təşkilatların sayı 5450 təşkil edir. Rayonun əsas müəssisələrinin sayı 22-dir: "Rostov çorək kombinatı", "Donskaya koja", "Donski kerpiç", "Aqat" zavodu, "Rostovbumaqa", "Rostovenerqo" və başqaları.
Təhsil
Lenin rayonu Rostov-na-Donu şəhərində təhsil qaxımdam əhəmiyyətli yer tutur. Burada 5 ali təhsil mərkəzi vardır: Rostov Dövlət Arxitektura İnstitutu, Şimali-Qafqaz dövlət xidməti akademiyası və s. Üstəlik 5 kollec fəaliyyət göstərir ki, burada da nəqliyyat, kino, rabitə, informatika sahəsində mütəxəsislər hazırlayır.
Mədəniyyət
Leninski rayonu nəhəng mədəniyyət məkəzlərinə sahibdir. Rayon ərazində 268 arxitektur, tarixi və mədəni abidələr vardır.
Naxçıvan paxlavası
Naxçıvan paxlavası- unlu Azərbaycan şirniyyatı
Hazırlanma qaydası
Lap iri kündədən yuxa yayırıq, hər tərəfini yağladığımız listin içinə salıb, kənarlarını düzəldirik. Yuxanı (təxminən 1,5 x.q ərinmiş yağ) yağlayıb, üstünə iç ( 1 çay fincanı) səpirik. İkinci yuxanı açırıq, eyni qaydada davam edirik. Beləliklə, bütün yuxalar qurtarandan sonra,axırıncı iri kündəni açıb, üstünə salırıq, alt yuxa ilə birləşdirib, artıqlarını kəsirik. Əvvəlcə romb formasını işarələyib, sonra kəsirik. Zəfəran şirəsi qatılmış yumurta sarısını üstünə çəkəndən sonra hər rombun ortasına qoz qoyub basırıq. Hazır paxlavanı 200 dərəcədə üstü tam qızarana qədər bişirirk.Qızarandan sonra sobadan çıxarırıq. Bıçaqla bir də kəsirik ki, tökəcəyimiz şərbət məsamələrdən lap altına qədər hopsun.(2 st. şəkər tozuna 1 st. su töküb qaynamağa qoyuruq, kəfini yığıb, qaşığın ucunda limon duzu salırıq, oddan götürürük) Şərbəti tökəndən sonra temperaturu 50 dərəcəyə endirib təzədən sobaya qoyuruq. Şirə hopandan sonra sobadan çıxarır. Bir az soyuyandan sonra paxlavanı listdən çıxarırıq.
Macəra oyunu
Macəra oyunu — videooyun janrı. Burada oyunçu videooyunun öz mühitindəki obyektlərlə qarşılıqlı əlaqə qurmaq və digər personajlarla söhbət etmək qabiliyyətinə malik protaqonistini idarə edir. Hər hansı bir macəra oyununun əsas elementi ssenarili süjeti inkişaf etdirmək üçün oyunçunun həll etməli olduğu bir sıra tapmacaların olmasıdır. Macəra oyunları fantaziya, elmi fantastika, qorxu, komediya və ya satira da daxil olmaqla geniş mövzuları əhatə edir.
Həm macəra oyunu elementlərini, həm də döyüş oyununun elementlərini ehtiva edən videooyunlar da var ki, bunlar döyüş-macəra oyunları adlanır.
Tarixi
Macəra oyunlarının "qızıl dövrü" 1980-ci illərin ortalarından başlamışdır. Növbəti onillikdə böyük videooyun şirkətləri (əsasən Amerikadakı "LucasArts" və "Sierra") əhəmiyyətli kommersiya və bədii uğurları olan çoxsaylı videooyunlar satışa çıxarmışdır.
Əsasən Avropa və Kanadadan olan kiçik istehsalçılar indiki dövrdə videooyun bazarının kənarında kiçik, lakin xüsusi auditoriyaya xidmət göstərərək, bu işi öz əllərinə keçirmişlər.
Gəncə mədəniyyəti
Gəncə şəhərinin əsası 859-cu ildə qoyulmuşdur. E.ə. VII əsrdə skiflərin qurduğu İşquzun özəyinin midiya dilindəki adı Sakaşen (Azərbaycan Respublikasının qərbində, indiki Gəncədə) idi. Gəncə Şəddadilərin və Gəncə xanlığının mərkəzi və Azərbaycan Xalq Cümhuriyyətinin ilk paytaxtı olmuşdur.
Fiziki mədəniyyət və idman mərkəzlərindən savayı şəhərdə Cəfər Cabbarlı (Azərbaycanın tanınmış dramaturqu) adına Gəncə Dövlət Dram teatrı, Fikrət Əmirov adına Gəncə Dövlət Filarmoniyası, "Zarrabi"poeziya teatrı, Gəncə Dövlət kukla teatrı kimi bizə miras qalan ən qədim mədəniyyət mərkəzləri fəaliyyət göstərir. Şəhərdə 5 Musiqi məktəbi, Uşaqlar üçün peşə məktəbi, İncəsənət məktəbi, 5 muzey, 3 mədəniyyət evi, 6 klub, musiqi evi, 27 kitabxana fəaliyyət göstərir.
Yuxarıda qeyd etdiyimiz dövlət tərəfindən maliyyələşdirilən məktəb və mərkəzlərdən başqa burada həmçinin orkestr şöbəsi, İstirahət mərkəzi, 3 istirahət parkı, tətbiqi və dekorativ incəsənət mərkəzi, "Gülşən" rəqs ansamblı və "Ulu Gəncə" ansamblı kimi özəl müəssisələr də fəaliyyət göstərir. Təhsil sahəsində 1300 dən artıq insan iştirak edir.
İncəsənət nümayəndələri ilə yanaşı yaxşı olardı ki, respublikamızın mərhum aktyorları Zülfügar Baratzadə və Məhəmməd Bürcəliyev, Ələddin Abbasov və Sədayə Mustafayeva kimi sevilən incəsənət xadimlərini də qeyd edək. Müğənni Şahnaz Haşımova həmçinin Azərbaycanın Xalq Artisti adına layiq görülüb. Hal hazırda şəhərdə 8 tanınmış aktyor və 49 incəsənət işçisi fəaliyyət göstərir.
Vaxtilə Gəncə Azərbaycan mədəniyyətinin inkişafı tarixində əhəmiyyətli rol oynamışdır. Bir çox əsərlərinin dünya şöhrəti qazanmış alim və şairlər burada doğulub, yaşamışlar.Məshəti Gəncəvi yaradıcılığını xüsusilə qeyd etmək lazımdır,çünki Məshəti xanım zamanının xalq tərəfindən sevilən və hörmət edilən istedadlı şairələrindən bir olmuşdur və müasir dövrümüzdə də şerləri sevilə-sevilə oxunur. Azərbaycanın əvəzedilməz dünya şöhrətli şairi və mütəfəkkiri Nizami Gəncəvi, bu dövrlərdə Gəncədə yaşayıb yaratmışdır. Onun Xəmsəsi dünya ədəbiyyatının nadir incilərindəndir.J.E.Bertelsin sözlərinə görə Nizami sahib olduğu fövqəladə hiss, duyğu zənginliyilə əbədi olaraq insanlığın zehnlərini fəth edib.
Gəncədə milli teatr olmayıb. Bunun əvəzində burada milli oyunlar, şəbəkə, cürbəcür sərgilər fəaliyyət göstərmişdir. Milli oyunlarla yanaşı burada fəaliyyət göstərən Rus teatrının nümayəndələrinin çıxışları idi ki, bu da öz növbəsində Gəncədə mövcud Rus dilinə olan marağın bariz nümunəsi idi.
Gəncə şəhəri 2016-cı il üçün "Avropa gənclər paytaxtı" seçilib.
Məhəmməd Kərim
Məhəmməd Kərim (1 may 1995 ) — Pakistanlı dağ-xizək idmançısı. Məhəmməd Kərim Pakistanı 2014-cü ildə Soçidə təşkil edilən XXII Qış Olimpiya Oyunlarında təmsil etdi. O, Qış Olimpiya Oyunlarında iştirak edən ikinci Pakistanlı idmançıdır. O, slalom və böyük slalom yarışları üzrə iştirak etmişdir.
2014 Olimpiya Oyunları
Məhəmməd Kərim birinci dəfə Olimpiya Oyunlarına 2014-cü ildə qatıldı. O, Soçidə baş tutan XXII Qış Olimpiya Oyunlarında kişilər böyük slalom yarışlarında iştirak etdi. 3:27.41 saniyəlik nəticəsi ilə 109 atlet arasında 71-ci yeri tutdu.
Südçörəyi
Südçörəyi - unlu Azərbaycan şirniyyatı
Radikallar nəzəriyyəsi
Radikallar nəzəriyyəsi -Antuan Lavuazyenin fikrincə kimyəvi reaksiyalar zamanı radikal adlanan atomlar qrupu dəyişmədən, olduğu kimi bir birləşmədən başqa birləşməyə keçir.
Nəzəriyyənin yaranması
Bu nəzəriyyə, reaksiyalar zamanı atomların bütövlüyünü nəzərdə tuturdu. Buna əsaslanaraq, bəzi alimlər qeyri-üzvi kimyaya atomlar kimyası, üzvi kimyaya isə radikal kimyası tərifini verirdilər. 1815-ci ildə Gey-Lüssak sian birləşmələrini öyrənərəkən CN qrupunun kimyəvi reaksiyalar zamanı dəyişməyərək, bir birləşmədən o biri birləşməyə keçdiyini qeyd etmişdir. Libix və Völer, benzoy aldehidi adlandırdığımız acı badam yağını C7H6O öyrənmiş və ondan hidrogenli benzoil C7H7OH, benzoilxlorid C7H5OCl, benzoilhidroksid C7H5OOH (benzoy turşusu), onun natrium duzunu C7H5OONa və başqa birləşmələri almış və bu reaksiyalar zamanı C7H6O qalığının dəyişməyərək təzə birləşməyə keçdiyini müşahidə etmişlər. Bu faktlar əsasında radikallar (qalıq) nəzəriyyəsi meydana çıxmışdı.
Radikallar nəzəriyyəsinin üzvi kimyada rolu
Radikallar nəzəriyyəsinin üzvi kimyanın inkişafında müəyyən rolu olmuşdur. Bu nəzəriyyə əsasında, yeni radikallar açılmış və bir çox yeni birləşmələr öyrənilmişdi. Radikallar nəzəriyyəsi vasitəsilə izomerlik hadisəsini də izah etməyə cəhd edirdilər. Məsələn, yuxarıda göstərdiyimiz C2H6O-nın iki izomerini, onlardan C2H5 və CH3 kimi iki müxtəlif radikalın olması ilə izah edirdilər, spirtə etil radikalının hidroksidi C2H5OH, metil efirinə isə metil radikalının oksidi (CH3)2O kimi baxırdılar.
Nəzəriyyənin nöqsanları
Faktlar əsasında irəli sürülmüş bu nəzəriyyənini bir çox nöqsanlar var idi. Bu nöqsanların əsas cəhəti radikalların tamamilə atomlara oxşadılması idi. Radikallar nəzəriyyəsi tərəfdarlarının fiktinə görə, radikallar da atomlar kimi sərbəst yaşaya bilməli, möhkəmlik etibarilə atomlara bənzədilən radikallar çox çətibnliklə parçalanmalı və reaksiya zamanı heç şəraitdə dəyişməməli idi. bundan başqa radikallar nəzəriyyəsi Berseliusun elektrokimya hipotezi ilə sıx əlaqədar idi. bu hipotezə görə, üzvi radikallarda elektromənfi atomlar olmamalıydı. C7H3O benzoil radikalın Berselius C7H5 radikalı ilə oksigen atomu birləşməsindən əmələ gələn mürəkkəb radikal hesab edirdi. lakin yeni faktlar sübut etdi ki, radikallar sərbəst yaşaya bilmir. metil radikalının CH3 alınması təşəbbüsləri mənfi nəticə verib, həmişə etanın CH3-CH3 alınması ilə nəticələnirdi. bundan başqa, bəzi reaksiyalar zamanı radikalların qeyri-sabitliyi məlum oldu. fransız kimyaçıları Duma xlorun üzvi turşulara təsirini öyrənərək, sirkə turşusundan xlor-sirkə turşusunun alındığını göstərdi:
Ahal vilayəti
Ahal (türkməncə: Ahal welaýaty) — Türkmənistanda vilayət.
KamAZ 54115
Kamaz-54115 — 2000-ci ildən 2012-ci ilə qədər daş Avtomobil Zavodu (Kamaz) tərəfindən buraxılan ikinci nəsil Rusiya sedel çəkməçisidir. Kamaz-5410 əvvəlki (ilk) nəsil yükünün varisidir.
Patoka
Patoka — qida qatqısı.
Pisistrat
Pisistrat, Hippokratın oğlu (Πεισίστρατος; ) — e.ə. 560—527-ci illərdə (fasilələrlə) Afina tiranı. Pisistrat qədim Afina kralları ilə əlaqəli zadəgan soyuna məxsus idi. Miladdan əvvəl 565 ilə 560 arasında Afina-Meqara müharibəsində Afina qonşularına başçılıq edirdi və meqaralılara bir sıra məğlubiyyətlər yaşatmışdır. Siyasi karyerasına Pisistrat Solonun tərəfdarları sıralarında başladı. Daha sonra diyakriyalılar adlanan özünün regional siyasi dəstəsini yaratdı.
Miladdan əvvəl 560-cı ildə xalqdan cangüdənlər dəstəsi aldıqdan sonra ilk dəfə Akropolu ələ keçirdi və tiran oldu. Lakin aristokratik qruplar birləşərək, ortaq səylərlə tiranı Afinadan qovdular. Çox güman ki, Pisistrata Afina polisi ərazisindəki Bravronda qalmağa icazə verildi. Bir müddət sonra tiranı devirən kübar qruplar arasında münaqişələr başladı və onlardan birinin lideri kömək üçün Pisistrata müraciət etdi. O, yenidən tiran oldu, ancaq hakimiyyətdə uzun müddət qala bilmədi. Özünün devrilməsini gözləmədən sürgünə yollandı. On illik sürgündə iktidara qayıtmaq məqsədini daşıyan aktiv fəaliyyətlər göstərirdi. Eramızdan əvvəl 546-cı ildə Marafon tərəflərə gəldi və qısa müddətdə Afinanı işğal edərək aristokratiya müxalifətini itkisiz aradan qaldırdı. Pisistrat üçüncü dəfə və bütünlüklə Afinada tiran hakimiyyətinə sahib oldu. Pisistrat kəndlilərə maddi cəhətdən kömək edir, şəhər yoxsullarının gəlirini təmin edir, ticarət və sənətkarlıq təbəqələrə qarşı proteksionist siyasət yürüdür və aristokratlarla yaxşı münasibətlər qururdu. Artan Afina zənginliyinə güvənərək, Afina polisinin təsirini bütöv Yunanıstana yaymaq məqsədi ilə fəal xarici siyasətə başladı. Onun dövründə Afinada bir sıra yeni kultlar və bayramlar təqdim edildi. O, Afinanı böyük dini mərkəzə çevirməyə çalışırdı, bu da Delfi ilə düşmənçiliyə səbəb olurdu. MÖ 527-ci ildə vəfat etdi.
Mənbələr
Pisistrat haqqında mənbə sayı azdır. Görünən odur ki, Afina tiranının bioqrafiyası heç vaxt antik dövrdə yazılmamışdır. Herodot onun hakimiyyətə gəlməsini ətraflı şəkildə təsvir etmişdir. Fukidid qısaca Pisistratın adını çəkmişdir, onun oğullarının hakimiyyət dövrlərini daha ətraflı təsvir etmişdir. Pisistratın işləri cüzi fraqmentlərdə dövrümüzə qədər gəlib çatmış attidoqrafların yazılarında təsvir edilmişdir. "Afina siyasəti" əsərində Pisistratın hakimiyyət dövrünü təsvir edən Aristotel bir çox cəhətdən attidoqrafların əsərlərinə əsaslanırdı. Aristotel tiranı obyektiv və qərəzsiz təsvir etməyə çalışırdı. Onun traktatında bir neçə xronoloji səhv var. Sonralarda Pisistratın adına Herodot, attidoqraf və Aristotelin əsərlərində rast gəlmək olar..
NGC 3330
NGC 3330, Yeni Baş Kataloqda qeydə alınmış açıq ulduz topasıdır. Göy üzündə Yelkən bürcü istiqamətində yerləşir. II2p tipli. tərəfindən ildə 22.86 sm (9 düymə) ölçülü  vasitəsilə kəşf edilmişdir.
Heydər Əliyev abidəsi (Belqrad)
Heydər Əliyevin Belqraddakı abidəsi — Belqradın Palilula bələdiyyəsinin ərazisində yerləşən Taşmaydan parkında ucaldılan abidə.
KamAZ 5460-046-22
Kamaz-5460-076-63 — 2010-cu ildən etibarən daş Avtomobil Zavodu (Kamaz) tərəfindən istehsal olunan üçüncü nəsil avtomobil xəttinin Rusiya sedel çəkmələri.
Heydər Əliyev abidəsi (Belqrad)
Taşmaydan parkı Belqradın Palilula bələdiyyəsinin ərazisində yerləşir. İki min il əvvəl romalılar Belqrad hakimi üçün saray tikmək məqsədi ilə bu ərazidə yerləşən karxanadan daş çıxarırmışlar. Karxananın osmanlılar dövründə də mövcudluğu onun adının yaranmasına səbəb olmuşdur. Osmanlılar dövründə Belqradda inşa olunmuş tikili və divarlar bu karxanadan çıxarılan daşlardan tikilmişdir. Taşmaydanda XIX əsrdə yaşamış bir çox görkəmli serb xadimləri dəfn olunmuşlar. Həmin əsrin sonundan başlayaraq qəbiristanlıq başqa əraziyə köçürülmüş və burada yaşıllıqlar salınmışdır. İndi bu park Belqrad sakinlərinin istirahət üçün ən çox üz tutduqları məkanlardan biridir.
Parkda ümummilli lider Heydər Əliyevin və görkəmli serb yazıçısı Milorad Paviçin abidələri ucaldılmışdır. Hazırda dünyanın bir çox ölkəsində ulu öndər Heydər Əliyevin adı əbədiləşdirilmiş, onun adına park və xiyabanlar salınmış, abidələr ucaldılmışdır. Dünya şöhrətli siyasi xadim Heydər Əliyevin abidəsinin Taşmaydan parkında ucaldılması ölkələrimiz arasındakı əlaqələrin yüksək səviyyədə olmasına dəlalət etməklə yanaşı, həm də serb xalqının bu dahi şəxsiyyətin xatirəsinə olan ehtiramından xəbər verir.
Xarici keçidlər
Görkəmli dövlət xadimi Heydər Əliyevin Belqrad və Buxarest şəhərlərindəki abidəsi ziyarət edilib
Xocazadə Məsud Əfəndi
Xocazadə Məsud Əfəndi — Osmanlı alimi, müdərrisi və şeyxülislamı. Vəzifədən alındıqdan sonra edam olunan 3 şeyxülislamdan biri olduğu üçün bəzi tarixi mənbələrdə şəhid müftü olaraq anılır.
Həyatı
I Əhmədin lələsi olan Aydınlı Mustafa Əfəndinin oğlu olduğu üçün Xocazadə ləqəbi ilə anılır. İlk təhsilini atasından almış, ardından 1619-cu ilin yanvar ayında Xocazadə Əsad Əfəndidən məzun oldu. Mədrəsə təhsilinin ardından 1621-ci ilin fevralında Şah Sultan mədrəsəsi müdərrisliyinə gətirildi. Yaxın adamı olan Mere Hüseyn Paşanın vəzifədən alınması səbəbilə, o da vəzifədən alındı (1622-ci ilin iyun ayı). 1624-cü ilin martında Ayşə Sultan mədrəsəsinə, 1626-cı ilin iyununda Sahn-ı Səman mədrəsəsinə göndərildi. 1628-ci ilin aprelində isə Ədirnədəki Bəyazid mədrəsəsi, 1629-cu ilin iyununda Əyyub Sultan məscidinə, 1631-ci ilin aprelində qardaşı Əli Əfəndinin yerinə Süleymaniyyə mədrəsəsinə müdərris seçildi.
Ardından qazılığa keçən Məsud Əfəndi 1632-ci ilin sentyabrında Hələb qazısı təyin olundu ancaq bir il sonra vəzifədən alındı və uzun müddət heç bir vəzifəyə gətirilmədi. 1640 tarixində ona təklif olunan Qalata qazılığını isə qəbul etmədi. Nəhayət, 1642-ci ilin avqustunda Bursa qazısı təyin olunsa da, iki ay sonra qeyri-qanuni inşa olunan kilsəni mərkəzdən qərar gözləmədən dağıtdığı üçün vəzifədən alındı. Məsud Əfəndiyə haqsızlıq edildiyini iddia edənlər Bursada böyük iğtişaş çıxarsa da, mərkəzdən göndərilən müfəttişlərin müdaxiləsi ilə hadisələr yatırıldı və Məsud Əfəndiyə iqta torpaqları verildi. 1645-ci ilin fevralında Rumeli başqazılığına, 1651-ci ilin avqustunda isə Anadolu başqazılığına gətirildi. Bu vəzifədə ikən divan məclislərində etdiyi hərarətli çıxışları səbəbilə dönəmin validə sultanı Turhan Sultanın gözünə girdi. Ancaq yeritdiyi yeni qanunlar və tədbiq etdiyi bəzi yeniliklər dönəmin qazıları tərəfindən qəbul edilmədi. Anadolu qazıları imtahan verməkdən imtina etdilər və şeyxülislam Qaraçələbizadə Əbdüləziz Əfəndiyə şikayət məktubu yazdılar. Məhz bu məsələyə görə, şeyxülislamla münasibətləri korlanan Məsud Əfəndi saray içində özünə güclü müttəfiqlər qazanmışdı. Hətta Turhan Sultan sədrəzəm Gürcü Mehmed Paşaya dövlət işlərində Məsud Əfəndiyə qulaq asmağını tapşırmışdı. Qazandığı bu gücünü artıq təyinatlarda və dövlət işlərində istifadə etməyə başlayan Məsud Əfəndi bəzi dövlət adamları və üləmadan bəzi şəxslərin etriazına səbəb oldu. Gürcü Mehmed Paşanın vəzifədən alınmasında və Tarhuncu Əhməd Paşanın sədarətə gətirilməsində önəmli rol oynadı. Gizlicə paytaxta çağırılan Əhməd Paşa sədarət möhürünü alana qədər məhz onun evində gizlədildi. İbşir Mustafa Paşa və Qara Murad Paşanın sədarət dönəmlərində isə gücünü itirdi. Ancaq 5-6 mart 1656 tarixində baş tutan Çinar hadisələri səbəbilə gücünü yenidən qazandı. Mənbələrin verdiyi məlumata görə, Məsud Əfəndi baş verən iğtişaşlar zamanı üsyan qaldıran sipahi və yeniçəriləri təhrik edərək şeyxülislam Məmikzadə Mustafa Əfəndi və sədrəzəm Zurnazən Mustafa Paşa əleyhinə ayaqlandırmış, nəticədə saraya hücum edən üsyançıların təzyiqi ilə şeyxülislam Mustafa Əfəndi 13 saatlıq vəzifəsindən sonra, sədrəzəm Zurnazən Mustafa Paşa isə 4 saatdan sonra vəzifədən alındı. Məsud Əfəndi isə 6 mart 1656 tarixində şeyxülislamlığa gətirildi.
Məsud Əfəndinin 4 ay 12 gün davam edən şeyxülislamlığı olduqca gərgin keçdi. Buna səbəb isə dövlət işlərinə və təyinat məsələlərinə müdaxiləsi oldu. Bu müdaxilə müəyyən dərəcədə həyata keçirdi. Belə ki, sırf Məsud Əfəndinin təkidilə Şam hakimi Boynuyaralı Mehmed Paşa sədrəzəm seçildi. Ancaq şeyxülislamın təsiri altına düşmək istəməyən yeni sədrəzəm sərbəst siyasət yürütməyə başladı. Bunun ardından Məsud Əfəndi Validə Turhan Sultandan sədrəzəmin vəzifədən alınmasını istədi. Ancaq validə sultan sədrəzəmin belə qısa müddətdə və səbəbsiz olaraq vəzifədən alınmasına razı olmadı. İstəklərini getdikcə artıran Məsud Əfəndinin saraydakı gücü artıq azalmağa başlamışdı. Hətta IV Mehmedin taxtdan salınıb, yerinə Şahzadə Süleymanın keçirilməsi ilə bağlı müşavirələrə qatıldığı şayələri yayılmış, sədrəzəm Mehmed Paşada bu şayələri validə sultan və padşaha xəbər vermişdir. Nəticədə Sənan Paşa köşkünə çağırılan Məsud Əfəndi 17 iyul 1656 tarixində vəzifədən alındı. Diyarbəkir qazısı təyin olunaraq bostançıbaşına təslim olundu və qayıqla Bursaya göndərildi.
İsmayıllı bələdiyyələri
İsmayıllı bələdiyyələri — İsmayıllı rayonu ərazisində fəaliyyət göstərən bələdiyyələr.
Tarixi
Azərbaycanda bələdiyyə sistemi 1999-cu ildə təsis olunub.
Hüseyn Mehrəliyev
Hüseyn Mehrəliyev (tam adı: Hüseyn İslam oğlu Mehrəliyev; d. 22 mart 1924, Keçəlməmmədli, Cəbrayıl rayonu, Azərbaycan SSR, SSRİ – ö. 1 yanvar 1998) — Azərbaycan jurnalisti və yazıçısı.
Benidorm
Benidorm  — İspaniyada yerləşən şəhər və bələdiyyə. Bələdiyyə Marina-Baxa bölgəsinin bir hissəsidir və ərazinin 38.51 km²-ni əhatə edir.
Benidorm, iki qumluː Playa de Levante və Playa de Poniente sahillərində yerləşir.
Hüseyn Mehrəliyev
Həyatı
Keçəlməmmədli məktəbində oxumuş, daha sonra isə Soltanlı kəndindəki orta məktəbi bitirmişdir.
Benidorm
2010-cu ildə Benidorm şəhərinin əhalisi 71198 nəfərə çatmışdır. 1960-cı illərdə inkişaf etməyə başlayan böyük bir turizm mərkəzlərində biri olmuşdur.
Hüseyn Mehrəliyev
Həyatı
1941-ci ildə Karyagin şəhərində yerləşən V.İ.Lenin adına pedaqoji məktəbi bitirmiş və həmin ildən əmək fəaliyyətinə başlamışdır. Bir müddət məktəbdə müəllim işləmişdir. H.Mehrəliyev 1946-cı ildə S.M.Kirov adına Azərbaycan Dövlət Universitetinin filologiya fakültəsinin jurnalistika şöbəsinə daxil olaraq, 1951-ci ildə həmin şöbəni müvəffəqiyyətlə bitirmişdir. Ordu sıralarına hərbi xidmətə çağırılmış, orada siyasi işçi olmuş, Zaqafqaziya Hərbi Dairəsinin "Lenin bayrağı" redaksiyasında təşkilatçı müxbir vəzifəsində çalışmışdır.
Benidorm
Gündüz və axşam gəzintisi əsas yeri olan Benidorm şəhəridir, ümumi uzunluğu təxminən 6 km olan sahildə:dünyanın müxtəlif yerlərində ənənəvi yeməklər təklif edən restoran, kafelər və barlar fəaliyyət göstərir. Benidormda, şəhərin çimərlik zolağında yüzdən artıq otel mövcuddur.
Hüseyn Mehrəliyev
Həyatı
Tələbəlik illərindən başlayaraq müxtəlif qəzet və jurnal səhifələrində onlarca oçerk, felyeton və məqalələrlə çıxış etmiş, 1952-ci ildən isə, mətbuatda peşəkar jurnalist kimi fəaliyyətə başlamışdır.
1959-cu ildə Moskva şəhərində Sov.İKP MK yanında Ali Partiya məktəbinə daxil olan H.Mehrəliyev 1961-ci ildə oranı bitirmişdir. Sonralar "Sosialist Sumqayıtı" və "Abşeron" qəzetlərində redaktor işləmişdir. 1966-cı ildən isə Azərbaycan KP MK-nin orqanı olan "Kommunist" qəzetində şikayətlər və məktublar şöbəsinin müdiri vəzifəsində çalışmışdır.
Benidorm
Nisbətən az sahəsi və əhalisi olmasına baxmayaraq, şəhər öz göydələnləri ilə məşhurdur: ölkənin 20 ən yüksək göydələndən 8-i Benidorm şəhərində yerləşir.
Hüseyn Mehrəliyev
Həyatı
Hüseyn Mehrəliyev 1970-ci ildən, təqaüdə çıxdığı zamana qədər Azərbaycan Televiziyası və Radio Verlişləri Komitəsində ictimai-siyasi şöbəsinin baş redaktoru vəzifəsində işləmişdir. H.Mehrəliyev 1946-cı ildən Sov. İKP-nin üzvü olmuşdur.
"Arzu ilə əməl birləşəndə" (1965), "Sovxozun ulduzu" (1968) və başqa bir neçə oçerklər kitabı nəşr edilmişdir. "İşıqlar" (1961), "Bizim adamlar" (1961) və başqa almanaxlarda oçerkləri nəşr edilmişdir. Yazdığı bir sıra felyeton, oçerk və məqalələri hazırda Azərbaycan Milli Arxiv İdarəsində saxlanılır.
H. Mehrəliyev yaradıcılığında sərbəst olmağı, stereotipləri qırmağı bacarırdı. Onun müraciət etdiyi mövzular gənc jurnalistlərin fəaliyyətinin istiqamətlərini müəyyənləşdirməkdə bir növ kompas rolunu oynayırdı. O, gənc jurnalistlərə mövzu seçməyi, fakt üzərində işləməyi öyrədirdi.
"Abşeron" qəzetində redaktor işləyərkən iş təcrübəsi az olan gənc jurnalistlərlə həftədə 3 dəfə qəzet buraxır, qəzetin aktual və davamlı olması üçün əlindən gələn bütün bacarığını əsirgəmirdi.
1960-cı illərdə o, bir çox gənc jurnalistlərin peşəkar yetişməsində böyük əməyi olmuşdur. Həmin jurnalistlər sonralar Azərbaycan jurnalistkasında və mühüm dövlət vəzifələrində görkəmli yerlər tutmuşlar. Onlardan Namiq Abbasov, Ələkbər Abbasov, Dilarə Vəkilova, Aydın Əliyev, Rizvan Cəbiyev, Firudin Rəsulov, İlyas Adıgözəlov, Faiq Dərgahov, Polad Qasımov və başqalarını göstərmək mükündür.
Hüseyn Mehrəliyev 1998-ci ilin yanvar ayının 1-də vəfat etmişdir.
Ailəsi
Hüseyn Mehrəliyev 1948-ci ildə Qarayeva Gülcahan Ələkbər qızı ilə ailə həyatı qurmuşdur. Həyat yoldaşı 2015-ci ildə vəfat etmişdir, Hüseyn Mehrəliyevin dörd oğul övladı olmuşdur.
Mükafatları
O, dəfələrlə partiya, sovet orqanlarına üzv və deputat seçilmiş, medal və mükafatlarla təltif olunmuşdur.
"Kommunist" qəzetində işlədiyi dövrdə iki dəfə "Qızıl Qələm" mükafatı ilə təltif olunmuşdur.
Hüseyn Mehrəliyev beynəlxalq dostluq əlaqələrinin möhkəmləndirilməsi sahəsindəki xidmətlərinə görə Bolqarıstan Xalq Respublikasının Razqrad şəhərinin fəxri vətəndaşı seçilib, Yubiley medalı ilə təltif olunmuşdur.
Andrey Karlov
Vəfatı
19 dekabr 2016-cı ildə Ankarada Müasir Sənətlər Mərkəzindəki bir rəsm sərgisinin açılışı zamanı silahlı basqına məruz qalan Andrey Karlov elə həmin gün vəfat etmişdir. Səfiri 5 güllə ilə qətlə yetirən qatil şəxs Çevik Polis Alayının əməkdaşı Mərd Altındaş olmuşdur.
Bəybala Xankişiyev
Bəybala Xankişiyev (tam adı: Bəybala Aslan oğlu Xankişiyev; ) — iqtisadiyyat üzrə fəlsəfə doktoru, Azərbaycan Dövlət İqtisad Universitetinin ilk azərbaycanlı professoru, Azərbaycan Respublikasının əməkdar iqtisadçısı.
Həyatı
Bəybala Xankişiyev 10 oktyabr 1939-cu ildə Sabirabad rayonunun Qalaqayın kəndində anadan olmuşdur. 1956-cı ildə orta məktəbi bitirdikdən sonra Maliyyə və Kredit Kollecinə ("Dövlət büdcəsi") daxil olmuşdur.
Texniki məktəbi bitirdikdən sonra Azərbaycan Dövlət Sığorta İdarəsinin Sığorta Təftiş Sabirabad filialının baş mühasibi vəzifəsində işə başlamışdır. Sonra Bakı şəhərinin Kirov rayonunun Dövlət Sığorta Şirkətinin müfəttişliyinə köçürülmüşdür.
1960-cı ildə Bakı Dövlət Universitetinə (İqtisad Fakültəsinə) daxil olmuşdur. Universitetini bitirdikdən sonra Azərbaycan İqtisadiyyat İnstitutunda aspiranturaya qəbul olmuşdur. 1974-cü ildə məzun olmuş və dissertasiyasını müdafiə etmiş, sonra Moskva Maliyyə İnstitutunun iqtisad elmləri doktoru, iqtisad elmləri namizədi almışdır.
1963-cü ildə Bakı Axşam Neft Texnikumunda həmkarlar ittifaqının sədri, 1966-cı ildə DOSAF-da Təftiş Komissiyasının iki dövr (1975-ci ildən 1995-ci ilə qədər) Ali, Elm və Maarif işçiləri həmkarlar ittifaqının, Respublika Komitəsində təftiş Komissiyasının sədri seçilmişdir.
1976-cı ildə dosent vəzifəsində çalışmışdır. 1979-cu ildə SSRİ Dövlət Təhsil Komitəsinin və Həmkarlar İttifaqının əlaçı döş nişanı ilə təltif edilib, 1989-cu ildə isə "Fəxri Fərman"a layiq görülüb.
1975-ci ildə Ali və Orta Təhsil Naziri Qurban Həsən oğlu Əliyevin təşəbbüsü ilə plan-maliyyə idarəsinə rəis vəzifəsinə irəli çəkilib və 1993-cü ilə qədər orada işləyib.1981-ci ildə Azərbaycan Kommunist Partiyasının Mərkəzi Komitəsinin katibliyinin qərarı ilə Nazirliyin Kollegiyasının üzvü olub. Bu işdə Azərbaycan KP MK-nın birinci katibi Heydər Əliyevin şəxsi razılığını xüsusi qeyd etmək lazımdır.
1988-ci ilə qədər Azərbaycan Təhsil Nazirliyinin kollegiya üzvü kimi əmək fəaliyyəti olub.
1990-cı ildə Azərbaycan Respublikası Prezidentinin Fərmanı ilə Azərbaycan Respublikasının "Fəxri iqtisadçısı" fəxri adı verilib.
1988-ci ildə SSRİ-də Təhsil sahəsində köklü islahatlar keçirildi. Maarif, Ali və Orta İxtisas təhsili Nazirliyi və Texniki Peşə Təhsili Komitəsi ləğv edilərək mövcud baza üzərində Respublika Xalq Təhsili Nazirliyi yaradıldı. Yeni yaranan Təhsil Nazirliyinin iqtisadiyyat idarəsinin rəisi vəzifəsinə təyin olundu.
Azərbaycan Respublikasının Prezidenti yanında Dövlət İdarəçilik Akademiyasında "Maliyyə Nəzarəti", "Sığorta işinə dövlət nəzarəti" və s. mövzularda dövlət qulluqçularına mühazirələr oxumuş,"Audit", "Maliyyə və uçot", "Audit və iqtisadiyyat", "Straxovoy polis" və s. jurnallarda müxtəlif mövzularda elmi yazılarla çıxış etmişdir.
1991-ci ildə professor adını almışdır (Azərbaycan tarixində ilk dəfə maliyyə şöbəsinin müəllimi).
1999–2010-cu illərdə "Maliyyə və Mühasibat" jurnalının redaksiya heyətinin və "Audit" jurnalının redaksiya heyətinin üzvü olmuşdur. Türkiyədə, Rusiyada, Fransa, Yaponiya və digər ölkələrdə keçirilən beynəlxalq konfranslarda və seminarlarda iştirak etmişdir.
İki dərslik, 12 tədris vəsaiti, 12 tədris və 100-dən çox elmi məqalənin müəllifidir. Dissertasiyalara rəqib olan 4 aspirantı hazırlamışdır.
Rəy vermiş olduğu əsərlər, kitablar və dissertasiya işləri
1.Çingiz Nəbi oğlu Qurbanov "Kommersiya banklarında mühasibat uçotu" adlı kitab, "Elm" nəşriyyatı, 1997-ci il, Bakı şəhəri, 17 çap vərəqi.
2.Professor Vahid Novruzov "Auditin əsasları" adlı kitab Azərbaycan Ensiklopediyası, "PPB" nəşriyyatı, 1997-ci il, Bakı şəhəri, 14,3 çap vərəqi.
3.Professor İbad Abbasov "Auditin nəzəri məsələləri" adlı kitab,"Elm" nəşriyyatı, 1997-ci il, 3,75 çap vərəqi.
4.Dosent Qəhrəman Rəsul oğlu Rzayev "Beynəlxalq mühasibat uçotu və audit" adlı kitab,"Təhsil" nəşriyyatı, 2000-ci il, Bakı şəhəri, 10,75 çap vərəqi.
6.Çaykovski Svetlana Timofeyevna "Hesablama mərkəzlərinin sahə şəbəkələrinin tədqiqi və hazırlanması" / (rus dilində) mövzusunda dissertasiya işi, Qazaxıstan SSR Alma-Ata Xalq Təsərrüfatı institutu, 1981-ci il, 08.00.13 (ixtisas şifrəsi)
7.V. V. Dolquşin "Maşınqayırma müəssisələrində nəqliyyat tutulmalarının uçotu və istifadəsi"(rus dilində) mövzusunda dissertasiya işi RSFSR Moskva Maliyyə İnstitutu,1973-cü il, 03.00.13 (ixtisas şifrəsi)
8.Viorel İvanoviç Çurkanu  "Moldova Respublikasında mühasibat uçotu islahatlarının prioritet istiqamətləri" mövzusunda iqtisad elmləri doktoru alimlik dərəcəsi almaq üçün təqdim etdiyi dissertasiya işi, rus dilində. Moldova İqtisad Akademiyası, 1996-cı il, 08.00.12 (ixtisas şifrəsi)
9.G. Q. Çiramua "Təsərrüfat fəaliyyətinin iqtisadi təhlilinin təkmilləşdirilməsi problemləri: nəzəriyyə, metodologiya, təcrübə" mövzusunda dissertasiya işi, Gürcüstan Dövlət Universiteti, 1998-ci il, 08.00.12 (ixtisas şifrəsi)
10.Abbasova Sevinc Ağaməmməd qızı "Bazar iqtisadiyyatına keçid şəraitində istehsala məsrəflərin uçotunun və onların aşağı salınması ehtiyatlarının təhlilinin təkmilləşdirilməsi" mövzusunda iqtisad elmləri namizədi alimlik dərəcəsi almaq üçün təqdim etdiyi dissertasiya işi, Azərbaycan Dövlət İqtisadiyyat Universiteti, 2000-ci il, 08.00.12 (ixtisas şifrəsi)
11.Cavadova Mehriban Alim qızı "Bazar iqtisadiyyatı şəraitində məsrəflərin uçotunun operativliyi və analitikliliyinin yüksəldilməsi" mövzusunda dissertasiya işi, Azərbaycan Dövlət İqtisadiyyat Universiteti, 2000-ci il, 08.00.12 (ixtisas şifrəsi)
12.Səmədzadə Elşad Ziyad oğlu "Bankların idarəetmədə rolu və onun səmərəliliyi problemləri" mövzusunda dissertasiya işi, Azərbaycan Dövlət İqtisadiyyat Universiteti, 2000-ci il, 08.00.10 (ixtisas şifrəsi)
13.Qasımov Süleyman Mehralı oğlu "Dənizdə neft və qazçıxarma Mehralı oğlu sənayesində idarəetmə uçotunun təşkili problemləri və tətbiqi istiqamətləri" mövzusunda dissertasiya işi, Azərbaycan Dövlət İqtisadiyyat Universiteti, 2001-ci il, 08.00.12 (ixtisas şifrəsi)
14.Xələfov Elçin Abuzər oğlu  "Azərbaycan Respublikasında Bank fəaliyyətinin dövlət tərəfindən tənzimlənməsi " mövzusunda dissertasiya işi. Bakı Dövlət Universiteti, 2001-ci il, 12.00.02 (ixtisas şifrəsi)
15.Ataşov Bəyalı Xanəli oğlu "Azərbaycan Respublikasının Ərzaq Kompleksinin formalaşmasının təşkilati-idarəetmə problemləri" mövzusunda iqtisad elmləri doktoru alimlik dərəcəsi almaq üçün təqdim etdiyi dissertasiya işi, Bakı Dövlət Universiteti, 2001-ci il 08.00.02 (ixtisas şifrəsi)
16.Manafov Qabil Nadir oğlu "Sahibkarlıq fəaliyyətinim formalaşması və inkişafının elmi-praktiki problemləri" mövzusunda iqtisad elmləri doktoru alimlik dərəcəsi almaq üçün təqdim edilmiş dissertasiya işi. Bakı ADİU 2002. 08.00.01 (ixtisas şifrəsi)
17.Səlimov Rauf Ağaməmməd oğlu "Проблемы реформирования официальной промышленной статистики Азербайджанской Республики в cоответствии с международной практикой " mövzusunda iqtisad elmləri namizədi alimlik dərəcəsi almaq üçün təqdim edilmiş dissertasiya işi. Bakı BDU 2003. 08.00.11(ixtisas şifrəsi)
Rəhbərlik etdiyi aspirantlar
1.Əliyev Şahrza Hacı oğlu "Azərbaycan Respublikası Təhsil Nazirliyi sistemində kadr hazırlığı xərclərinin uçotu və təhlili" mövzusunda dissertasiya işi, Azərbaycan Dövlət İqtisad Universiteti, 1997-ci il, 08.00.12. (ixtisas şifri)
2.Orucov İlkin Rövşən oğlu "Bazar iqtisadiyyatına keçid şəraitində bankların fiziki şəxslərlə əməliyyatlarının təkmilləşdirilməsi yolları" mövzusunda dissertasiya işi, Azərbaycan Dövlət Iqtisad Universiteti, 2000-ci il, 08.00.10. (ixtisas şifri)
3.Məmmədov Fərid "Bazar iqtisadiyyatına keçid Aleksandroviç şəraitində Bank sisteminin müəssisə və təşkilatların maliyyə vəziyyətinə təsirinin gücləndirilməsi" mövzusunda dissertasiya işi, Azərbaycan Dövlət Iqtisad Universiteti, 2001-ci il, 08.00.10.(ixtisas şifri)
4.Əliyev Müseyib "Bazar münasibətləri şəraitində bankların fəaliyyətinin təkmilləşdirilməsi istiqamətləri" mövzusunda dissertasiya işi, Azərbaycan Dövlət iqtisad Universiteti, 2004-cü il 08.00.10 (ixtisas şifri)
Səfərdə olduğu xarici ölkələr
Qafqazda "Beynəlxalq Uçot Standartları"nı tətbiq etmək üçün məsləhətləşməyə məsləhətçi kimi dəvət olunub.
Qəzetlərdə çap olunmuş məqalələr
1. "Rayonumuzun yetirmələri", "Muğan" qəzeti, Sabirabad şəhəri, 10 aprel 1980-ci il.
2. "Məktəb islahatı" "Azərbaycan müəllimi" qəzeti, Bakı şəhəri, 1985-ci il.
4. "Təhsilin proqnozlaşdırılması və planlaşdırılması" "Kommunist" qəzeti, Bakı şəhəri, 2 avqust 1990-cı il.
6. "Makroiqtisadi stabilləşmədə fiksal-maliyyə siyasətinin təkmilləşdirilməsi problemləri" "Vətəndaş" qəzeti, Bakı şəhəri, 1995-ci il.
7. "Bazar iqtisadiyyatı yeni uçot sistemi tələb edir" "Azərbaycan" qəzeti, 1 dekabr 1995-ci il.
8. "Bazar iqtisadiyyatı beynəlxalq standartlara uyğun informasiyalar tələb edir" "Naxçıvan" qəzeti, 23 noyabr 1996-cı il.
10. "Qiymət və qiymətəmələgəlmə" "Vışka" qəzeti, 13 iyun 1997-ci il.
11. "Sahələr üzrə əmək haqqı necə dəyişir?" "Naxçıvan" qəzeti, 4 yanvar 1997-ci il.
12. "Şagirdlərə iqtisadiyyatdan nələri öyrətmək olar?" "Azərbaycan müəllimi" qəzeti, 23 yanvar 1997-ci il.
13. "Təhsil və iqtisadiyyat" "Azərbaycan müəllimi" qəzeti, 11 noyabr 1997-ci il.
14. "İqtisadçı alimlərin elmi potensialını səfərbər etmək", "Vışka" qəzeti, 15 noyabr 1998-ci il.
15. "İqtisadiyyat İnstitutunda auditin nəzəri məsələləri" "Qanun keşiyində" qəzeti, aprel 1998-ci il.
16. "Elm xadimlərimiz", "Azərbaycan müəllimi" qəzeti, Bakı şəhəri, 7 oktyabr 1997-ci il.
17. "Milli təəssübkeş, iqtisadçı alim" "Suqovuşan" qəzeti, Sabirabad şəhəri,8 oktyabr 1999-cu il.
18. "Pul, kredit və banklar (Təhsil müəssisələri üçün yeni dərslik)", "Xalq" qəzeti, Bakı şəhəri, 8 dekabr 2000-ci il.
KamAZ-5460-066-33
Kamaz-5460-066-33 — 2003-cü ildən 2014-cü ilə qədər daş Avtomobil Zavodu (Kamaz) tərəfindən istehsal olunan üçüncü nəsil Rusiya sedel çəkmələri.
Zamanət İbrahimov
Zamanət Gülhəsən oğlu İbrahimov (11 may 1989; Salyan rayonu, Azərbaycan SSR — 27 sentyabr 2020; Tərtər rayonu, Azərbaycan) — Azərbaycan Silahlı Qüvvələrinin giziri, Vətən müharibəsi şəhidi.
Həyatı
Zamanət İbrahimov 1989-cu il mayın 11-də Salyan rayonunun Sarvan kəndində anadan olub. 1997-2007-ci illərdə İ. Həsənov adına tam orta məktəbdə təhsil alıb.
Hərbi xidməti
Zamanət İbrahimov 2007-2009-cu illərdə Azərbaycan Silahlı Qüvvələrinin sıralarında müddətli həqiqi hərbi xidmətdə olub. 2009-cu ildən isə müddətdən artıq həqiqi hərbi xidmət qulluqçusu olaraq xidmət edirdi. 2009-2011-ci illərdə Gəncə şəhərində yerləşən "N" saylı hərbi hissədə, 2011-2014-cü illərdə Göygöl rayonuda yerləşən "N" saylı hərbi hissədə, 2014-2017-ci illərdə Goranboy rayonunda yerləşən "N" saylı hərbi hissədə, 2017-ci ildən isə Naftalanda yerləşən "N" saylı hərbi hissədə xidmət edirdi.
Azərbaycan Ordusunun giziri olan Zamanət İbrahimov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Suqovuşan qəsəbəsinin azadlığı uğrunda gedən döyüşlərdə savaşıb. Zamanət İbrahimov sentyabrın 27-də Suqovuşan döyüşləri zamanı şəhid olub. Salyan rayonunda dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Zamanət İbrahimov ölümündən sonra "Vətən uğrunda" medalı ilə təltif edildi.
Azərbaycanın Suqovuşan qəsəbəsinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Zamanət İbrahimov ölümündən sonra "Suqovuşanın azad olunmasına görə" medalı ilə təltif edildi.
Azərbaycanın Laçın rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Zamanət İbrahimov ölümündən sonra "Laçının azad olunmasına görə" medalı ilə təltif edildi.
Zamiq Əliyev
Zamiq Balarza oğlu Əliyev — azərbaycanlı tarzən, bəstəkar, prezident mükafatçısı, xalq artisti, Azərbaycan Respublikası Prezidentinin fərdi təqaüdçüsü (2023-cü ildən).
Zamanət İbrahimov
Hərbi xidməti
Azərbaycan ərazilərinin işğaldan azad olunması zamanı döyüş tapşırıqlarını və xidməti vəzifələrini yerinə yetirən zaman fərqləndiyinə görə Azərbaycan Prezidenti İlham Əliyevin 30.12.2020-ci il tarixli Sərəncamına əsasən Zamanət İbrahimov ölümündən sonra "Hərbi xidmətlərə görə" medalı ilə təltif edildi.